
ΑΠΟΦΑΣΕΙΣ 

Αριθμ. απόφασης "589/2014 

Συνέχιση της συζήτησης στο πλαίσιο της παρακο¬ 
λούθησης εφαρμογής των δεσμεύσεων που ανέ¬ 
λαβε με την υπ' αριθ. 551Λ/ΙΙ/2012 απόφαση της 
ΕΑ, η εταιρία ΔΕΠΑ ΑΕ. 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ 

Συνεδρίασε στην Αίθουσα Συνεδριάσεων του 1 ου ορό¬ 
φου του κτιρίου των γραφείων της, επί της οδού Κότσικα 
1Α, Αθήνα, την 14η Ιουλίου 2014, ημέρα Δευτέρα και ώρα 
10:00, με την εξής σύνθεση: 

Πρόεδρος: Δημήτριος Κυριτσάκης 

Μέλη: Δημήτριος Λουκάς (Αντιπρόεδρος) 

Βικτωρία Μερτικοπούλου, 

Λευκοθέα Ντέκα, 

Φραγκίσκος Αρμάος, 

Νικόλαος Νικολάίδης, 

Δημήτριος Δανηλάτος και 
Ιωάννης Αυγερινός. 

Γραμματέας: Ηλιάνα Κούτρα 

Θέμα της συνεδρίασης: Συνέχιση της συζήτησης στο 
πλαίσιοτης παρακολούθησης εφαρμογήςτων δεσμεύσε¬ 
ων που ανέλαβε με την υπ'αριθ. 551 Λ/ΙΙ/2012 απόφαση 
της ΕΑ, η εταιρία ΔΕΠΑ ΑΕ. Πριν την έναρξη της συζήτησης 
ο Πρόεδρος όρισε Γραμματέα της υπόθεσης την Ηλιάνα 
Κούτρα, με αναπληρώτρια την Παρασκευή Ζαχαριά. 

Στη συνεδρίαση συμμετείχαν μετά από πρόσκληση εκ¬ 
πρόσωποι της ΡΑΕ και της εταιρίας ΔΕΠΑ. Τη ΡΑΕ εκπρο¬ 
σώπησαν οι Μιχαήλ Θωμαδάκης (Μέλος της Ολομέλειας 
της ΡΑΕ) και Γεώργιος Παιδακάκης (Στέλεχος της ΡΑΕ).Την 
ΔΕΠΑ ΑΕ εκπροσώπησαν οι [...], Νικόλαος Φαραντούρης 
(Νομικός Σύμβουλος-πληρεξούσιος δικηγόρος) και Θω- 


* Η παρούσα απόφαση εκδίδεται σε μία επιπλέον έκδοση με 
τα διακριτικά: Ί ) Έκδοση για το ΦΕΚ. Στην εταιρία ΔΕΠΑ ΑΕ 
θα επιδοθεί η Απόρρητη έκδοση. Από την παραπάνω έκδο¬ 
ση έχουν αφαιρεθεί τα απόρρητα επιχειρηματικά στοιχεία 
(όπου η ένδειξη [...]) τα οποία δεν θα πρέπει να περιέλθουν 
σε γνώση τρίτων, σύμφωνα με το άρθρο 41 του ν. 3959/2011 
(ΦΕΚ 93 Α720.4.2011), όπως ισχύει, και τον Κανονισμό Λει¬ 
τουργίας και Διαχείρισης της Επιτροπής Ανταγωνισμού 
(ΦΕΚ 54 Β716.1.2013). Όπου ήταν δυνατό τα στοιχεία που 
παραλείφθηκαν αντικαταστάθηκαν με ενδεικτικά ποσά και 
αριθμούς ή με γενικές περιγραφές (εντός [...]). 


μάς Αμοργιανιώτης (πληρεξούσιος δκηγόρος) και από 
πλευράς Γενικής Διεύθυνσης Ανταγωνισμού η Διονυσία 
Ξηρόκωστα, Γενική Διευθύντρια. 

Κατά τη διάρκεια της συζήτησης μετά από ανταλλαγή 
απόψεων μεταξύ των παρευρισκομένων στη συνεδρία¬ 
ση παραγόντων, όπως αυτές αποτυπώνονται στα απο- 
μαγνητοφωνημένα υπ' αριθ. 32/14.7.2014 πρακτικά της 
Επιτροπής, η εταιρία ΔΕΠΑ Α.Ε. κατέθεσε στην Ολομέλεια, 
έγγραφο με αναθεωρημένες δεσμεύσεις που προτίθεται 
να αναλάβει η εταιρία και ζήτησε από την Επιτροπή την 
έγκρισή τους. Η Επιτροπή, αφού έλαβε υπόψη τα κατά 
τα ανωτέρω διαμοιφθέντα ενώπιον της και τις απόψεις 
που εξέθεσαν η ΡΑΕ καθώς και εταιρίες και ενώσεις του 
κλάδου με αφορμή αιτήματα παροχής πληροφοριών που 
απέστειλε η ΓΔΑ για τις προτάσεις τους αναφορικά με 
τη διενέργεια ετήσιων ή/και εξαμηνιαίων δημοπρασιών, 
αφού αποχώρησαν οι παράγοντες της ΡΑΕ και τα μέλη 
της Γενικής Διεύθυνσης Ανταγωνισμού, 

ΣΚΕΦΘΗΚΕ ΩΣ ΕΞΗΣ: 

I. ΙΣΤΟΡΙΚΟ - Η ΔΙΑΔΙΚΑΣΙΑ ΑΝΑΘΕΩΡΗΣΗΣ 
ΤΩΝ ΔΕΣΜΕΥΣΕΩΝ 

Με την υπ'αριθμ. 551 /νΐΙ/2012 απόφασή της, η οποία 
εκδόθηκε στις 12.11.2012, η Επιτροπή Ανταγωνισμού 
(εφεξής και «Ε.Α.» ή «Επιτροπή») αποδέχθηκε και κατέ¬ 
στησε υποχρεωτικές τις δεσμεύσεις που ανέλαβε η εται¬ 
ρία ΔΕΠΑ Α.Ε. (εφεξής και «ΔΕΠΑ»), βάσει του άρθρου 25 
παρ. 6 του ν. 3959/2011, για παύση πιθανολογούμενων 
παραβάσεων των άρθρων 2 του ν. 3959/2011 (πρώην 2 
του ν. 703/1977) και 102 ΣΛΕΕ στην αγορά προμήθειας 
φυσικού αερίου (εφεξής «φ.α.») και στη δευτερογενή 
αγορά πρόσβασης στο δίκτυο φ.α, προκειμένου να δια¬ 
σφαλιστεί, ιδίως, ο διαχωρισμός της προμήθειας από τη 
μεταφορά φ.α, η παροχή μεγαλύτερης ρευστότητας στην 
αγορά, η αυξημένη ευελιξία των πελατών ως προς τη δια¬ 
χείριση των συμβάσεών τους με τη ΔΕΠΑ και η σταδιακή 
μείωση δυναμικότητας που δεσμεύει η ΔΕΠΑ στα σημεία 
εισόδου του εθνικού δικτύου, με σκοπό την αποτελε¬ 
σματικότερη πρόσβαση των ανταγωνιστών στην αγορά. 

Η ανωτέρω απόφαση ελήφθη κατόπιν: (α) της υπ' αρ. 
πρωτ. (ΡΑΕ) 1-102370/10.12.2009 καταγγελίας της εται¬ 
ρίας με την επωνυμία «Αλουμίνιον Ανώνυμος Εταιρεία» 
κατά της εταιρίας με την επωνυμία «Διαχειριστής Εθνικού 
Συστήματος Φυσικού Αερίου Ανώνυμη Εταιρεία» (εφεξής 
και «ΔΕΣΦΑ») και της ΔΕΠΑ, η οποία (καταγγελία) υποβλή¬ 
θηκε αρχικά στη Ρυθμιστική Αρχή Ενέργειας (εφεξής και 

«ΡΑΕ») και διαβιβάστηκε στη συνέχεια στην Επιτροπή, (β) 
της υπ'αριθ. πρωτ. 5518/14.09.2010 καταγγελίας ενώπιον 
της Ε.Α. της εταιρίας «Αλουμίνιον Ανώνυμος Εταιρεία» 
κατά της εταιρίας ΔΕΠΑ, και (γ) των υπ' αριθ. πρωτ. οικ. 
6103/25.07.2012 και 7115/19.09.2012 Εκθέσεων επί των 
ανωτέρω καταγγελιών και των προτεινόμενων από την 
εταιρία ΔΕΠΑ δεσμεύσεων. 

Στο πλαίσιο αυτό, η ΔΕΠΑ ανέλαβε, μεταξύ άλλων, και 
τη διεξαγωγή προγράμματος διάθεσης ποσοτήτων φ.α. 
μέσω ηλεκτρονικών δημοπρασιών, και συγκεκριμένα τη 
διάθεση σε ετήσια βάση, μέσω δημοπρασιών που θα λαμ¬ 
βάνουν χώρα τουλάχιστον μία φορά ανά τρίμηνο (εφεξής 
και «τριμηνιαίες δημοπρασίες»), ποσότητας φ.α. ίσης με 
το 10% της συνολικής ποσότητας φ.α. που η ΔΕΠΑ διέ¬ 
θεσε στους πελάτες της κατά το προηγούμενο ημερο¬ 
λογιακό έτος, περιλαμβανομένων των ποσοτήτων φ.α. 
που διέθεσε μέσω δημοπρασιών το έτος αυτό. Η προς 
διάθεση ανά δημοπρασία ποσότητα θα επιμερίζεται σε 
χίλια τμήματα και η τιμή εκκίνησης θα περιλαμβάνει το 
μεσοσταθμικό κόστος προμήθειας της ΔΕΠΑ βάσει των 
μακροχρόνιων συμβάσεων προμήθειας που έχει συνά¬ 
ψει, και το διαχειριστικό κόστος [βλ. δέσμευση 3 της υπ' 
αριθμ. 551Λ/ΙΙ/2012 απόφασης της Ε.Α.]. Βάσει της σχε¬ 
τικής δέσμευσης, η ΔΕΠΑ όφειλε να γνωστοποιήσει στην 
Ε.Α. μέχρι την 01.03.2013 τις παραμέτρους και τον τρόπο 
λειτουργίας των δημοπρασιών. 

Το σύνολο των δεσμεύσεων που ανέλαβε η ΔΕΠΑ βάσει 
της υπ'αριθμ. 551Λ/ΙΙ/2012 απόφασης παραμένουν σε 
ισχύ για δέκα έτη. Ειδικά ως προς την ανωτέρω δέσμευση 
προβλέπεται ότι, μετά τη σύσταση της Ενιαίας Αγοράς 
Φυσικού Αερίου (ΕΑΦΑ) κατά τα προβλεπόμενα στο άρ¬ 
θρο 86 του ν. 4001/2011, η ΔΕΠΑ θα εξακολουθήσει να 
προσφέρει προς πώληση μέσω της ΕΑΦΑ ποσότητα φ.α, 
τουλάχιστον στο ίδιο ως άνω ποσοστό, βάσει του ρυθμι¬ 
στικού πλαισίου που θα διαμορφωθεί. 

Στις αρχές Μαρτίου 2013, η ΔΕΠΑ κατά τα ανωτέρω 
προβλεπόμενα γνωστοποίησε στην Ε.Α. τις παραμέτρους 
και τον τρόπο λειτουργίας του προγράμματος διάθεσης 
ποσοτήτων φ.α. μέσω ηλεκτρονικών δημοπρασιών, όπως 
σχεδιάσθηκαν από εκείνη. Προκειμένου η Ε.Α. να έχει δια¬ 
μορφώσει, κατόπιν της διεξαγωγής επόμενων δημοπρα¬ 
σιών, μια πιο ολοκληρωμένη εικόνα για το κατά ποσόν η 
εν λόγω δέσμευση, με τον τρόπο που υλοποιείται, συντε¬ 
λεί πράγματι στην επιδιωκόμενη παροχή μεγαλύτερης 
ρευστότητας στην ελληνική αγορά φ.α, ενόψει (μεταξύ 
άλλων) της επισήμανσης από τη ΔΕΠΑ και λοιπούς πα¬ 
ράγοντες της αγοράς σειράς ατελειών του προγράμματος 
δημοπρασιών όπως είχε υλοποιηθεί έως το χρόνο εκείνο, 
με τη διενέργεια δύο ηλεκτρονικών δημοπρασιών, το Δε¬ 
κέμβριο 2012 και το Φεβρουάριο 2013 [βλ. Πρακτικά 12ης 
Συνεδριάσεωςτης Ε.Α. της 04.03.2013], η ΔΕΠΑ κλήθηκε 
εκ νέου να παρουσιάσει στην Επιτροπή τα αποτελέσματα 
από τη λειτουργία του προγράμματος την 09.12.2013. 

Κατόπιν της ανωτέρω ενημέρωσης, στο πλαίσιο της 
συνεχούς παρακολούθησης από την Ε.Α. της πορείας υλο¬ 
ποίησης των δεσμεύσεων από τη ΔΕΠΑ [βλ. έγγραφο με 
τίτλο «Παρουσίαση των αποτελεσμάτων των δημοπρα¬ 
σιών που έχουν διενεργηθεί εντός του 2013 βάσει της 
αντίστοιχης δέσμευσης της ΔΕΠΑ ενώπιον της Επιτροπής 
Ανταγωνισμού» που κατατέθηκε από τη ΔΕΠΑ κατά τη 


διάρκεια της 69ης/09.12.2013 συνεδρίασης της Ε.Α. και 
επιστολή υπ' αριθ. πρωτ. 9980/20.12.2013 της ΔΕΠΑ - 
βλ. επίσης επιστολή υπ' αριθ. πρωτ. 8041/15.10.2013 της 
ΡΑΕ, καθώς και επιστολές υπ'αριθ. πρωτ. 7671/3.10.2013 
(Γιούλα Α.Ε.), 7772/7.10.2013 (ΕΛΛΗΝΙΚΑ ΠΕΤΡΕΛΑΙΑ), 
7782/8.10.2013 (Μοϊογ ΟΝ), 7790/8.10.2013 (Ελλη¬ 
νικά Λιπάσματα ΕΙΡΕ), 7818/8.10.2013 (ΕΙρθάίεοη), 
7823/8.10.2013 (ΡΐΌΐθΐ^ώ), 7841/9.10.2013 (Ηλεκτρο¬ 
παραγωγή Σουσακίου Α.Ε.), 7863/9.10.2013 (ΗΡΩΝ 
II), 7864/9.10.2013 (ΗΡΩΝ), 7888/10.10.2013 (ΕΠΑ 
Θεσσαλονίκης), 7889/10.10.2013 (ΕΠΑ Θεσσαλίας), 
7911/11.10.2013 (ΕΠΑ Αττικής), 8026/15.10.2013 (Αλου¬ 
μίνιον Α.Ε.), 8059/16.10.2013 (ΕΒΙΚΕΝ), 8108/17.10.2013 
(Χαλυβουργική), 8109/17.10.2013 (ΔΕΗ), 8113/17.10.2013 
(ΒΙΟΧΑΛΚΟ) και 8117/18.10.2013 (Χαλυβουργία Ελλά¬ 
δος)], και ενόψει της καθολικά διαπιστούμενης ανάγκης 
διαρκούς προσαρμογής τους στις μεταβαλλόμενες συν¬ 
θήκες της αγοράς φ.α , ήδη, στην από 17 Δεκεμβρίου 
2013 συνεδρίασή της, η Ε.Α, προς επίτευξη των στόχων 
της παροχής μεγαλύτερης ρευστότητας στην ελληνική 
αγορά φ.α. και της περαιτέρω μείωσης της εξάρτησης 
των πελατών από τη ΔΕΠΑ, συναίνεσε σε σειρά διορθώ¬ 
σεων και τροποποιήσεων των ατελειών που διαπιστώθη¬ 
καν ως προς ορισμένους όρους των δημοπρασιών. Συ¬ 
γκεκριμένα, υιοθετήθηκαν οι κάτωθι τροποποιήσεις και 
διορθώσειςτων όρων των ηλεκτρονικών δημοπρασιών: 
(α) κατάργηση της υποχρέωσης κατάθεσης εγγυητικής 
επιστολής καλής εκτέλεσης στην περίπτωση πελατών 
της ΔΕΠΑ με μη ληξιπρόθεσμες ή ρυθμισμένες οφειλές, 
οι οποίοι έχουν καταθέσει ήδη εγγυητική επιστολή κατά 
τις προβλέψεις της σύμβασης πώλησης φ.α. που έχουν 
συνάψει με τη ΔΕΠΑ, (β) συνυπολογισμό κατά τον θχ βπϊθ 
υπολογισμό του μεσοσταθμικού κόστους της ΔΕΠΑ για 
τη διαμόρφωση της τιμής εκκίνησης των δημοπρασιών, 
τυχόν αιτημάτων της ΔΕΠΑ προς τους προμηθευτές της 
για μείωση των τιμών προμήθειας φυσικού αερίου, κατά 
αντίστοιχο τρόπο και μεθοδολογία με το συνυπολογισμό 
των αιτημάτων των προμηθευτών της για αναθεώρηση 
των τιμών προμήθειας, (γ) διαίρεση της προς διάθεση ανά 
δημοπρασία ποσότητας σε δέκα χιλιάδες (10.000) μερί¬ 
δια και (δ) υπολογισμός του διαχειριστικού κόστους της 
ΔΕΠΑ στη βάση του σταθερού και μεταβλητού κόστους 
που αυτή φέρει για τη διενέργεια των ηλεκτρονικών δη¬ 
μοπρασιών, χωρίς να συμπεριλαμβάνεται οποιοδήποτε 
κόστος σχετικό με τη λειτουργία μόνιμων δομών της με 
αντικείμενο εργασιών την προμήθεια και/ή διαχείριση 
των μακροχρόνιων συμβάσεων φ.α. [βλ. Πρακτικά 71 ης 
Συνεδριάσεως της Ε.Α. της 17.12.2013 - βλ. επίσης υπ' 
αριθ. πρωτ. 10/13.1.2014 και 1711/21.2.2014 επιστολές 
της ΕΑ προς τη ΔΕΠΑ]. 

Παράλληλα, η Ε.Α. αφού έλαβε υπόψη και τις απόψεις 
της ΡΑΕ [επιστολή υπ'αριθ. πρωτ. 8041/15.10.2013], ζή¬ 
τησε από τη ΔΕΠΑ να υποβάλει εντός ευλόγου χρόνου 
τυχόν προτάσεις της αναφορικά με τη δυνατότητα διά¬ 
θεσης μέσω των ηλεκτρονικών δημοπρασιών περισσό¬ 
τερων προϊόντων (π.χ. με ετήσια ή εξαμηνιαία διάρκεια) 
ή οποιαδήποτε άλλη εναλλακτική πρόταση σχεδιασμένη 
κατά τρόπο τέτοιο, ώστε να παρέχει στους προμηθευτές 
και πελάτες της ΔΕΠΑ πραγματική δυνατότητα διαμόρ¬ 
φωσης ενός ευέλικτου συνολικού χαρτοφυλακίου προ- 

μήθειας και καλύτερης διαχείρισης των συμβατικών τους 
δεσμεύσεων και να αντιμετωπίζει αποτελεσματικά τις 
σχετικές ατέλειες των ηλεκτρονικών δημοπρασιών, με 
σκοπό την αποτελεσματικότερη πρόσβαση των αντα¬ 
γωνιστών στην αγορά. 

Προς επίτευξη των ανωτέρω στόχων και κατόπιν των 
υπ' αριθ. πρωτ. 29/23.01.2014, 3133/05.05.2014 και 
3925/29.05.2014 επιστολών της, συνάντησης που έλα¬ 
βε χώρα την 01.07.2014 μεταξύ στελεχών της ΔΕΠΑ, της 
ΡΑΕ και της ΓΔΑ, της υπ' αριθ. πρωτ. 5106/09.07.2014 
επιστολής της ΡΑΕ και των απόψεων που εξέφρασαν 
εταιρίες και ενώσεις του κλάδου επί παραμέτρων λει¬ 
τουργίας των ηλεκτρονικών δημοπρασιών με αφορμή 
αιτήματα παροχής πληροφοριών που απέστειλε η ΓΔΑ 
[βλ. επιστολές υπ' αριθ. πρωτ. 4363/12.6.2014 (Αλουμίνι- 
ον Α.Ε.), 4308/11.6.2014 (ΡΒΟΤΕΚΟΙΑ Α.Ε. και ΚΟΡΙΝΘΟΣ 
ΡΟΪΛ/ΕΒΑ.Ε.), 4462/16.6.2014 (ΜΟΤΟΡ ΟΪΛ ΕΛΛΑΣ ΔΙΥ¬ 
ΛΙΣΤΗΡΙΑ ΚΟΡΙΝΘΟΥ Α.Ε.), 4381/12.6.2014 (ΕΛΠΕ Α.Ε.), 
4274/10.6.2014 (ΕΒΙΚΕΝ), 4362/12.6.2014 (Εταιρεία Πα¬ 
ροχής Αερίου Αττικής Α.Ε.), 4361/12.6.2014 (Εταιρεία Πα¬ 
ροχής Αερίου Θεσσαλονίκης Α.Ε.), 4315/11.6.2014 (Εται¬ 
ρεία Παροχής Αερίου Θεσσαλίας Α.Ε.), 4261/10.6.2014 
(ΔΕΗ Α.Ε.), 4314/11.6.2014 (ΕΙΡΕΟΙ5ΘΝ), 4262/10.6.2015 
(ΗΡΩΝ II), 4263/10.6.2014 (ΗΡΩΝ) και 4342/12.6.2014 
(ΗΛΕΚΤΡΟΠΑΡΓΩΓΗ ΣΟΥΣΑΚΙΟΥ)], η ΔΕΠΑ υπέβαλε την 
14.07.2014 στην Ε.Α. σειρά προτάσεων μεταρρύθμισης 
της πρότασης δεσμεύσεων που υιοθετήθηκε με την υπ' 
αριθμ. 551Λ/ΙΙ/2012 απόφαση της Ε.Α, κατά το σκέλος 
που αφορά στο πρόγραμμα διάθεσης ποσοτήτων φ.α. 
μέσω ηλεκτρονικών δημοπρασιών [βλ. επιστολή υπ'αριθ. 
πρωτ. 205/14.07.2014]. Συγκεκριμένα, η ΔΕΠΑ πρότεινε 
τη διάθεση του 10% της συνολικής ποσότητας φ.α. που 
διαθέτει στους πελάτες της κατά το προηγούμενο ημερο¬ 
λογιακό έτος, πλέον των τριμηνιαίων δημοπρασιών, και 
σε δημοπρασίες με περίοδο αναφοράς ένα έτος (εφεξής 
«ετήσιες δημοπρασίες»), με δυνατότητα συμμετοχής στις 
τελευταίες, των προμηθευτών ανταγωνιστών της ΔΕΠΑ 
και των ΕΠΑ και στις τριμηνιαίες, πλέον αυτών και των 
τελικών καταναλωτών, τη διεξαγωγή των δημοπρασιών 
πριν την έναρξη των αντίστοιχων χρονικών διαστημά¬ 
των εντός των οποίων προβλέπεται η κατανάλωση του 
προϊόντος, την διάθεση του φ.α. στο Εικονικό Σημείο 
Δηλώσεων του ΕΣΦΑ (εφεξής και «ΕΣΔ») για τους προ¬ 
μηθευτές ανταγωνιστές της και στο ΕΣΔ ή στα σημεία 
εξόδου του ΕΣΦΑ για τους τελικούς καταναλωτές, με 
ισοκατανομή των ποσοτήτων και πρόβλεψη ρήτρας 
αγοράς ανεξαρτήτως παραλαβής για το σύνολο της κα- 
τακυρωθείσας στην εκάστοτε δημοπρασία ποσότητας, 
την αύξηση των προς διάθεση μεριδίων σε 50.000 και 
την πιστοποίηση της τιμής εκκίνησης ανά τρίμηνο από τη 
ΡΑΕ, κατά τον προσδιορισμό της οποίας θα λαμβάνεται 
υπόψη το διαχειριστικό κόστος της ΔΕΠΑ και τα αιτήματα 
αναθεώρησης των τιμών προμήθειας. 

Περαιτέρω, κατά τη συνεδρίαση της 14ης Ιουλίου 2014 
ενώπιον της Ε.Α, η ΔΕΠΑ εξεδήλωσε την πρόθεσή της να 
επιφέρει βελτιώσεις στην ως άνω πρόταση μεταρρύθμι¬ 
σης των δεσμεύσεων που υιοθετήθηκαν με την υπ'αριθμ. 
551Λ/Μ/2012 απόφαση της Ε.Α, στην κατεύθυνση που 
υπεδείκνυε η συζήτηση που έλαβε χώρα ενώπιον της 
Επιτροπής, παρουσίας στελεχών της ΡΑΕ. Πράγματι, την 


ίδια ημέρα η ΔΕΠΑ υπέβαλε στην Ε.Α. τροποποιημένο 
κείμενο προτεινόμενων δεσμεύσεων, που προτίθετο να 
αναλάβει [βλ. έγγραφο υπ'αριθ. πρωτ. 2378/14.07.2014]. 
Με αυτό η ΔΕΠΑ προτείνει: 

Αναφορικά με τη διάθεση ποσοτήτων φ.α. σε ετήσια 
βάση (ετήσιες δημοπρασίες) 

1. Να διαθέτει στο πλαίσιο των ηλεκτρονικών δημοπρα¬ 
σιών ποσότητες φ.α. και σε ετήσια βάση, ήτοι με χρόνο 
απορρόφησης το ένα ημερολογιακό έτος (εφεξής «ετή¬ 
σιες δημοπρασίες»), 

2. Να διεξάγει τις ετήσιες δημοπρασίες το αργότερο μέ¬ 
χρι τη 15η Οκτωβρίου κάθε έτους, και σε κάθε περίπτωση 
σε χρόνο πριν τις δηλώσεις προς τη ΔΕΠΑ των Ετήσιων 
Συμβατικών Ποσοτήτων από τους Πελάτες. 

3. Να προβεί άμεσα στις αναγκαίες προετοιμασίες και 
να διεξαγάγει την πρώτη ετήσια δημοπρασία μέχρι τη 
15η Οκτωβρίου 2014. Να διαθέσει στην εν λόγω δημο¬ 
πρασία το 50% της προς δημοπράτηση το έτος 2015 πο¬ 
σότητας φ.α. Να διεξάγει κατά τον ίδιο τρόπο τις ετήσιες 
δημοπρασίες και τα επόμενα έτη. 

4. Να διαθέτει τις ποσότητες φ.α. που τυχόν δεν κατα¬ 
κυρώνονται μέσω της εκάστοτε ετήσιας δημοπρασίας, 
καθώς και την υπόλοιπη πέραν του ανωτέρω ποσοστού 
ποσότητα της συνολικής ετήσιας ποσότητας φ.α. προς 
δημοπράτηση, αντίστοιχα επιμεριζόμενες, στις τριμηνι¬ 
αίες δημοπρασίες που θα έπονται κατά τη διάρκεια του 
έτους αναφοράς. 

5. Να φέρει προς εξέταση στην Ε.Α., με γνώμονα την 
εξέλιξη της ζήτησης των Προμηθευτών και Πελατών για 
τα προϊόντα των δημοπρασιών ενόψει και της θεσμοθέ¬ 
τησης της πλήρους δυνατότητας επιλογής Προμηθευτή 
από όλους τους καταναλωτές φ.α, πρόταση (α) αύξησης 
της ποσότητας που θα διατίθεται στις ετήσιες δημοπρα¬ 
σίες, τουλάχιστον στο 60% των συνολικά διαθέσιμων ετη- 
σίως στις δημοπρασίες ποσοτήτων φ.α. και (β) σταδιακής 
αύξησης των συνολικά διαθέσιμων στις δημοπρασίες 
ανά έτος ποσοτήτων, πέραν του ποσοστού 10% της συ¬ 
νολικής ποσότητας με την οποία η ίδια προμήθευσε τους 
Πελάτες της κατά το προηγούμενο ημερολογιακό έτος, 
το οποίο διατίθεται σήμερα στις δημοπρασίες. 

Αναφορικά με την κατάτμηση των δημοπρατούμενων 
ποσοτήτων 

6. Να επιμερίζει στο εξής την εκάστοτε δημοπρατού- 
μενη ποσότητα (σε τριμηνιαία ή ετήσια βάση) σε 50.000 
μερίδια, με εξαίρεση τη δημοπρασία του τελευταίου τρι¬ 
μήνου του 2014 στην οποία θα διατεθούν 10.000 μερίδια. 

Αναφορικά με τη διαμόρφωση και πιστοποίηση τιμής 
εκκίνησης δημοπρατούμενων ποσοτήτων 

7. Να προσδιορίζει την τιμή εκκίνησης των δημοπρα¬ 
σιών (ετήσιων και τριμηνιαίων) ώστε αυτή να αντικατο¬ 
πτρίζει το μεσοσταθμικό κόστος προμήθειας του μίγμα¬ 
τος αερίου που αυτή εισάγει βάσει των μακροχρονίων 
συμβάσεων προμήθειας (συμπεριλαμβανομένων των 
χρεώσεων χρήσης των σημείων εισόδου του ΕΣΦΑ που 
θα επιβάλλει ο ΔΕΣΦΑ), καθώς και το πραγματικό διαχει¬ 
ριστικό της κόστος. 

Ο έλεγχος και η πιστοποίησης της τιμής εκκίνησης των 
δημοπρασιών (τριμηνιαίων και ετήσιων) που θα ανακοι¬ 
νώνεται στους συμμετέχοντες, με βάση την εγκεκριμένη 
μεθοδολογία διαμόρφωσης τιμής κατά τα ανωτέρω, θα 
γίνεται από τη ΡΑΕ. 

Αναφορικά με το συνυπολογισμό τυχόν αιτημάτων αύ¬ 
ξησης/μείωσης των τιμών προμήθειας της ΔΕΠΑ 

8. Να λαμβάνει υπόψη κατά τη διαμόρφωση της ως 
άνω τιμής εκκίνησης, προ υπολογιστικά (θχ βπϊθ) τυχόν 
αιτήματα των προμηθευτών της ή, αντιστοίχως,της ίδιας 
προς τους προμηθευτές της για αναθεώρηση των τιμών 
προμήθειας. 

Η Ε.Α. θα επανεξετάσει στο μέλλον, όταν αυτό κατα¬ 
στεί σκόπιμο και δυνατό, τη δυνατότητα απάλειψης της 
ανωτέρω πρόβλεψης, στη βάση σχετικής πρότασης της 
ΔΕΠΑ, η οποία θα δύναται να λαμβάνει υπόψη και τον 
όποιο τυχόν σχετικό κίνδυνο αυτής. 

Αναφορικά με την παράδοση δημοπρατούμενων πο¬ 
σοτήτων στο Εικονικό Σημείο Δηλώσεων 

9. Να διαθέτει στο ΕΣΔ του ΕΣΦΑ και μόνο, όλες τις 
κατακυρωθείσες μέσω δημοπρασιών (ετήσιων ή τριμη¬ 
νιαίων) ποσότητες φ.α. που παραδίδονται από 1.1.2015, 
ανεξαρτήτως του τύπου της Σύμβασης Πώλησης φ.α. που 
συνάπτουν οι Πελάτες της με τη ΔΕΠΑ (με ή χωρίς την 
υπηρεσία μεταφοράς). 

10. Να διαθέτει προς παραλαβή στο ΕΣΔ την κατακυ- 
ρωθείσα ανά συμμετέχοντα ποσότητα ισοκατανεμημένη 
σε όλο το χρονικό διάστημα αναφοράς της δημοπρασίας 
και να παρέχει εναλλακτικά στους Πελάτες, κατ'επιλογήν 
τους και χωρίς επιβάρυνση στην τιμή εκκίνησης της δη¬ 
μοπρασίας, τη δυνατότητα η ημερήσια ποσότητα προς 
απορρόφηση να κυμαίνεται εντός των ακόλουθων ορίων: 

• Ελάχιστη ημερήσια ποσότητα προς απορρόφηση ίση 
με 0 ΜΙΛ/Γι 

• Μέγιστη ημερήσια ποσότητα προς απορρόφηση ίση 
με 125% της μέσης ημερήσιας ποσότητας της κατακυρω- 
θείσας ποσότητας. 

Οι συμμετέχοντες στις ετήσιες και τριμηνιαίες δημο¬ 
πρασίες θα δεσμεύονται να παραλάβουν και να πληρώ¬ 
σουν, ή αν δεν παραλάβουν εντός του χρόνου αναφοράς 
να πληρώσουν, το τίμημα για το σύνολο της κατακυρω- 
θείσας σε αυτούς ποσότητας (ρήτρα αγοράς ανεξαρτή¬ 
τως παραλαβής/ ΐθΙ<θ-0Γ-ρ3γ). 

Αναφορικά με την ημερομηνία διεξαγωγής τριμηνιαίων 
δημοπρασιών 

11. Να διεξάγει εφεξής τις τριμηνιαίες δημοπρασίες 
εντός του μήνα που προηγείται της έναρξης του εκάστο- 
τε τριμήνου αναφοράς, ώστε να καθίσταται δυνατή η 
απορρόφηση των κατακυρωθεισών ποσοτήτων από την 
πρώτη ημέρα του τριμήνου αναφοράς. 

Αναφορικά με την εγγυητική επιστολή καλής εκτέλεσης 

12. Να μην απαιτεί στις ετήσιες δημοπρασίες την κα¬ 
τάθεση εγγυητικής επιστολής καλής εκτέλεσης από τους 
συμμετέχοντες, εφόσον οι τελευταίοι έχουν ήδη κατα¬ 
θέσει εγγυητική επιστολή κατά τις προβλέψεις της Σύμ¬ 
βασης Πώλησης φ.α, για όσο χρόνο αυτή δεν έχει λήξει 
και σε ύψος τέτοιο που να καλύπτει τις κατακυρωθείσες 
στη δημοπρασία ποσότητες. Σε διαφορετική περίπτωση, 
η ίδια θα ζητεί την κατάθεση συμπληρωματικής ή νέας 
εγγυητικής επιστολής για την κατακυρωθείσα ποσότητα. 

Αναφορικά με την προσφορά περισσοτέρων ή/ και δι¬ 
αφοροποιημένων προϊόντων μέσω των ηλεκτρονικών 
δημοπρασιών 

13. Η Ε.Α. να εξετάσει, στο βαθμό που αυτό θα καταστεί 
σκόπιμο και αναγκαίο στο μέλλον: 


• Τη δυνατότητα διάθεσης βραχυπρόθεσμων προ¬ 
ϊόντων σε μηνιαία ή/και ημερήσια βάση από τη ΔΕΠΑ 
στο πλαίσιο των ηλεκτρονικών δημοπρασιών. Κατά το 
σχεδίασμά των εν λόγω προϊόντων θα συνεκτιμηθούν ο 
βαθμός ωρίμανσης του κόμβου συναλλαγών φ.α. και η 
τυχόν αναπροσαρμογή του σχετικού νομοθετικού πλαι¬ 
σίου προς την κατεύθυνση, κυρίως, της απλοποίησης 
της διαδικασίας και περιορισμού των συμβατικών προ- 
απαιτούμενων. 

• Τη δυνατότητα (επανα)σχεδιασμού προϊόντων στη 
βάση των ιδιαίτερων χαρακτηριστικών και αναγκών κάθε 
κατηγορίας συμμετέχοντος στις δημοπρασίες (Προμη¬ 
θευτές, Πελάτες), με στόχο ιδίως την ανάπτυξη ανταγω¬ 
νιστών στην αγορά φ.α. μέσω της πρόσβασής τους σε 
ένα ευέλικτο συνολικό χαρτοφυλάκιο προμήθειας φ.α. 
Στο πλαίσιο αυτό, θα εξεταστεί ιδίως η πρόταση της ΡΑΕ 
και της ΔΕΠΑ περί ενδεχόμενης συμμετοχής μόνο Προ¬ 
μηθευτών στις ετήσιες δημοπρασίες. 

II. ΑΞΙΟΛΟΓΗΣΗ ΤΗΣ ΠΡΟΤΑΣΗΣ ΑΝΑΘΕΩΡΗΣΗΣ 
ΤΩΝ ΔΕΣΜΕΥΣΕΩΝ 

11.1. ΝΟΜΙΚΟ ΠΛΑΙΣΙΟ - ΠΡΟΫΠΟΘΕΣΕΙΣ ΓΙΑΤΗΝ ΑΝΑ¬ 
ΘΕΩΡΗΣΗ ΤΗΣ ΑΠΟΦΑΣΗΣ ΑΠΟΔΟΧΗΣ ΔΕΣΜΕΥΣΕΩΝ 

Σύμφωνα με το άρθρο 25 παρ. 6 του ν. 3959/2011, «Η 
Επιτροπή μπορεί [...] να κινήσει εκ νέου τη διαδικασία 
όταν υπήρξε ουσιαστική μεταβολή των γεγονότων στα 
οποία βασίσθηκε η απόφαση, ή οι εμπλεκόμενες επιχει¬ 
ρήσεις αθετήσουν τις δεσμεύσεις που έχουν αναλάβει, ή 
η απόφαση βασίσθηκε σε ελλιπείς, ανακριβείς ή παρα¬ 
πλανητικές πληροφορίες των ενδιαφερομένων επιχει¬ 
ρήσεων» [βλ. και άρθρο 9 παρ. 2 Κανονισμού 1/2003]. 
Η διαδικασία εκκινεί ύστερα από αίτηση που υποβάλλει 
κάθε ενδιαφερόμενος ή αυτεπαγγέλτως. 

Αντίστοιχη ρύθμιση επαναλαμβάνεται και στην παρ. 26 
της υπ'αριθμ. 588/2014 απόφασης της Επιτροπής, Όροι, 
προϋποθέσεις και διαδικασία αποδοχής δεσμεύσεων από 
μέρους των ενδιαφερομένων επιχειρήσεων και θέματα 
σχετικά με την αναστολή των προθεσμιών των παραγρά¬ 
φων 4 και 5 του άρθρου 15 του Ν. 3959/2011 [ΦΕΚ1273/ 
Β720.5.2014], σύμφωνα με την οποία «Η Επιτροπή έχει 
το δικαίωμα ύστερα από αίτηση που υποβάλλει κάθε 
ενδιαφερόμενος ή αυτεπαγγέλτως να κινήσει εκ νέου 
τη διαδικασία στις εξής περιπτώσεις: α. όταν προκύπτει 
ουσιαστική μεταβολή των συνθηκών στις οποίες βασί¬ 
στηκε η απόφαση, β. όταν οι εμπλεκόμενες επιχειρήσεις 
αθετήσουν τις δεσμεύσεις που έχουν αναλάβει, γ. όταν 
η απόφαση βασίσθηκε σε ανακριβείς ή παραπλανητικές 
πληροφορίες των ενδιαφερομένων επιχειρήσεων». 

Αντίστοιχα με όσα γίνονται δεκτά κατά πάγια εθνική 
και ενωσιακή νομολογία ως προς την εξουσία των αρ¬ 
χών ανταγωνισμού των κρατών μελών της Ευρωπαϊκής 
Ένωσης, όπως άλλωστε και της Επιτροπής Ανταγωνισμού, 
να αποδέχονται δεσμεύσεις προς παύση πιθανολογού¬ 
μενων παραβάσεων [βλ. διατύπωση άρθρου 25 παρ. 
6 εδ. α ν. 3959/2011, ΔΕφΑΘ 2265/2010 (ΝΕ5ΤΕΕ) παρ. 
9, ΔΕΕ 0-441/07 Επιτροπή κατά ΑΙιόββ Συλλ. 2010, σελ. 
1-5949, σκ. 59-69,94 και 115], εναπόκειται στην Επιτροπή, 
στο πλαίσιο της ευρείας διακριτικής ευχέρειας που εν 
γένει απολαμβάνει κατά την επιλογή της άσκησης των 
εξουσιών που της απονέμει το άρθρο 25 παρ. 6 του ν. 
3959/2011, να αξιολογήσει την αναγκαιότητα μεταρρύθ- 

μισης απόφασής της περί αποδοχής δεσμεύσεων και να 
εκκινήσει τη σχετική διαδικασία, ενόψει εξελίξεων που 
τυχόν σημειώθηκαν στη σχετική αγορά της εκάστοτε 
υπόθεσης, όπως στην περίπτωση που προκύπτει ου¬ 
σιαστική μεταβολή ενός εκ των δεδομένων στα οποία 
βασίσθηκε η απόφαση. 

Εξάλλου, αναγκαία συνθήκη για τη διασφάλιση της 
αποτελεσματικότητας της εφαρμογής του δικαίου του 
ελεύθερου ανταγωνισμού μέσω των αποφάσεων απο¬ 
δοχής δεσμεύσεων προς παύση πιθανολογούμενων 
παραβάσεων, συνιστά η υιοθέτηση, σε νομοθετικό και 
διοικητικό επίπεδο, εξουσιών και μηχανισμών παρακο¬ 
λούθησης της εφαρμογής και συνακόλουθα της συμμόρ¬ 
φωσης των επιχειρήσεων με τις ανωτέρω αποφάσεις. 
Ο ν. 3959/201 1 έχει θεσμοθετήσει σειρά εξουσιών της 
Ε.Α. για την παρακολούθηση της εφαρμογής των απο- 
φάσεών της και τον εξαναγκασμό των επιχειρήσεων σε 
συμμόρφωση με αυτές [βλ. άρθρο 25 παρ. 1 στοιχεία δ 
και στ, παρ. 4, παρ. 6 προτελευταίο εδάφιο και παρ. 7. 
Βλ. και παρ. 27 της υπ'αριθμ. 588/2014 απόφασης της 
Επιτροπής]. Η ευχερής μάλιστα παρακολούθηση των 
δεσμεύσεων συνιστά, κατά την προαναφερόμενη υπ' 
αριθμ. 588/2014 απόφαση της Επιτροπής, μία εκ των 
ιδιοτήτων της πρότασης δεσμεύσεων που αξιολογείται 
από την Επιτροπή, ενώ ρητά προβλέπεται σε αυτή η δυ¬ 
νατότητα των επιχειρήσεων να προτείνουν μηχανισμούς 
ελέγχου της εφαρμογής των δεσμεύσεων μέσω της 
συμμετοχής τρίτων προσώπων, όπως για παράδειγμα 
ανεξαρτήτων εντολοδόχων παρακολούθησης της εφαρ¬ 
μογής [βλ. παρ. 17 της υπ'αριθμ. 588/2014 απόφασης 
της Επιτροπής - βλ. επίσης Ανακοίνωση της Επιτροπής 
σχετικά με τις βέλτιστες πρακτικές για τη διεξαγωγή των 
διαδικασιών που αφορούν τα άρθρα 101 και 102 της 
ΣΛΕΕ, ΕΕ 201 1ΛΙ 308/06, παρ. 128]. Ως αποτελεσματικοί 
μηχανισμοί παρακολούθησης αξιολογούνται επίσης η 
συστηματική ενημέρωση της αρχής ανταγωνισμού από 
την εμπλεκόμενη επιχείρηση αναφορικά με την πορεία 
υλοποίησης των δεσμεύσεων, η συνεργασία κατά την 
επίβλεψη της αγοράς με ρυθμιστικές αρχές και άλλες 
δημόσιες, εθνικές ή διεθνείς, αρχές και η πρόβλεψη ρή¬ 
τρας αναθεώρησης των δεσμεύσεων ή ακόμα και συν¬ 
δυασμός των ανωτέρω [βλ. ΕΘΝ ΒΕΘΟΜΜΕΝΩΑΤΙΟΝ 
ΟΝ (ΖΟΜΜΙΤΜΕΝΤ ΡΚΟΘΕΩυΚΕδ, παρ. 21, δημοσιευ¬ 
μένη σε ήΐΐρ://θσ.θυΓορ3.θυ/ςοηηρθΐίΐίοη/θση/θση_ 
Γθεοιπιτΐθηά3ΐίοη_εοιηηηίΐιηθηΐ5_09122013_θπ.ράί]. 

11.2. ΕΠΙ ΤΗΣ ΑΝΑΓΚΑΙΟΤΗΤΑΣ ΕΚΚΙΝΗΣΗΣ ΤΗΣ ΔΙΑΔΙ¬ 
ΚΑΣΙΑΣ ΑΝΑΘΕΩΡΗΣΗΣ 

Εν προκειμένω, ήδη από τη διενέργεια των πρώτων 
ηλεκτρονικών δημοπρασιών αναδεικνύονται, όπως ήταν 
αναμενόμενο για ένα πρωτοείσακτο και καινοφανή για την 
ελληνική οικονομική πραγματικότητα θεσμό, ατέλειες και 
δυσλειτουργίες στον αρχικό σχεδίασμά τους, που σε ένα 
πρώτο επίπεδο άπτονταν των λειτουργικών παραμέτρων 
αυτών. Οι ατέλειες αυτές επισημάνθηκαν κατ'αρχήν από 
την ίδια τη ΔΕΠΑ, υπεύθυνη για το σχεδίασμά των δημο¬ 
πρασιών, αλλά και από λοιπούς παράγοντες της αγοράς 
φ.α. (ΡΑΕ, ανταγωνιστές και πελάτες ΔΕΠΑ) [βλ. ανωτέρω]. 
Από την επισκόπηση της πορείας των ηλεκτρονικών δημο¬ 
πρασιών τα έτη 2012-2013 προκύπτει περαιτέρω ο περι¬ 


ορισμένος βαθμός ελκυστικότητας του διατιθέμενου στις 
δημοπρασίες τριμηνιαίου προϊόντος, ο οποίος σύμφωνα 
με τη ΔΕΠΑ και τους λοιπούς φορείς της αγοράς αποδίδε¬ 
ται σε ποικίλους παράγοντες, όπως η έλλειψη εξοικείωσης 
της εγχώριας αγοράς με τα προϊόντα δημοπρασιών φ.α, η 
διαμόρφωση και το ύψοςτηςτιμής εκκίνησης, ο μη συνυ- 
πολογισμός των ποσοτήτων φ.α. που κατακυρώνονται στις 
δημοπρασίες στις ποσότητες που λαμβάνονται υπόψη για 
την αξιολόγηση των ρητρών ΐ3Κθ-οι--ρ3γ στις συμβάσεις 
πώλησης φ.α. πελατών - ΔΕΠΑ, το ύψος των απαιτούμενων 
στις δημοπρασίες εγγυητικών επιστολών σε περίπτωση 
κατακύρωσης ποσότητας, ο χρόνος απορρόφησης των 
ποσοτήτων κ.α. [βλ. ανωτέρω]. 

Κατόπιν των ανωτέρω διαπιστώσεων, η Επιτροπή κατά 
ταπροβλεπόμενα στην τρίτη δέσμευση της υπ'αριθμ. 551/ 
νΐί/201 2 απόφασης («τουλάχιστον μία φορά ανά τρίμηνο») 
αποφάσισε να εξετάσει τη δυνατότητα διάθεσης από τη 
ΔΕΠΑ ετήσιων και εξαμηνιαίων προϊόντων ή οποιαδήπο¬ 
τε άλλη εναλλακτική πρόταση σχεδιασμένη κατά τρόπο 
τέτοιο, ώστε να παρέχει στους προμηθευτές και πελάτες 
της ΔΕΠΑ πραγματική δυνατότητα διαμόρφωσης ενός ευ¬ 
έλικτου συνολικού χαρτοφυλακίου προμήθειας και καλύ¬ 
τερης διαχείρισης των συμβατικών τους δεσμεύσεων, και 
να μεταρρυθμίσει σχετικά, κατόπιν σχετικής πρότασης της 
ΔΕΠΑ και εφόσον κριθεί σκόπιμο, την προαναφερόμενη 
απόφασή της, προς επίτευξη των διακηρυχθέντων με αυτή 
στόχων της παροχής μεγαλύτερης ρευστότητας στην ελ¬ 
ληνική αγορά φυσικού αερίου και της περαιτέρω μείωσης 
της εξάρτησης των πελατών από τη ΔΕΠΑ σε συνδυασμό 
με την αποτελεσματικότερη πρόσβαση των ανταγωνιστών 
στην αγορά. Ενόψει και των άμεσα επικείμενων εξελίξεων 
στην αγορά φ.α, ιδίως αναφορικά με τη σταδιακή θεσμο¬ 
θέτηση της πλήρους δυνατότητας επιλογής προμηθευτή 
από όλους τους καταναλωτές φ.α. έως τα τέλη του 201 4 
[βλ. Δεύτερο Πρόγραμμα Οικονομικής Προσαρμογής (4η 
αναθεώρηση - Απρίλιος 2014), παράγραφος 6.1.5.2 (2)] και 
προκειμένου να καταστεί εφικτή η διάθεση των όποιων 
νέων προϊόντων δημοπρασιών για το έτος 2015, η ΔΕΠΑ 
προβαίνει στην αναλυτικά εκτιθέμενη ανωτέρω πρόταση 
τροποποίησης της τρίτης δέσμευσης της υπ' αριθμ. 551 / 
νΐί/201 2 απόφασης. 

Κατά την ομόφωνη κρίση των μελών της Επιτροπής, οι 
ανωτέρω ρήτρες περί αναθεώρησης των δεσμεύσεων σε 
συνδυασμό με τις δρομολογημένες ήδη ως άνω τροπο¬ 
ποιήσεις της νομοθεσίας περί επιλεγόντων πελατών φ.α, 
δικαιολογούν εν προκειμένω την κίνηση της διαδικασίας 
μεταρρύθμισης της τρίτης δέσμευσης της υπ'αριθμ. 551/ 
νΐί/2012 απόφασης. 

11.3. ΕΠΙ ΤΗΣ ΟΥΣΙΑΣ 

Κατά την ομόφωνη κρίση των μελών της Επιτροπής, 
η πρόταση μεταρρύθμισης δεσμεύσεων που υπέβαλε 
η ΔΕΠΑ, όπως διαμορφώθηκε κατά την ακροαματική 
διαδικασία ενώπιον της Επιτροπής, μπορεί να γίνει απο¬ 
δεκτή κατ'εφαρμογή των διατάξεων του άρθρου 25 παρ. 
6 του ν. 3959/2011 και των προαναφερόμενων ρητρών 
αναθεώρησης των δεσμεύσεων, για τους ακόλουθους 
κυρίως λόγους: 

Η πρόταση, όπως εν τέλει διαμορφώθηκε, επιλύει σε 
σημαντικό βαθμό τις δυσλειτουργίες του προγράμματος 
δημοπρασιών, που διαπιστώθηκαν, και, πρωτίστως, αντί- 

μετωπίζει με ικανοποιητικό τρόπο και σε επαρκή βαθμό 
τις διαρκώς μεταβαλλόμενες συνθήκες και ανάγκες της 
αγοράς φ.α, κατά τη μετάβασή της στην ωριμότητα. Πα¬ 
ράλληλα δε, με τις ρήτρες αναθεώρησης που προβλέπει 
εξασφαλίζεται η δυνατότητα συνεχούς προσαρμογής της 
σε περίπτωση ουσιώδους μεταβολής των συνθηκών της 
αγοράς, στις ειδικότερες περιστάσεις που αναφέρονται. 

Συγκεκριμένα, η διάθεση ποσοτήτων φ.α. μέσω των 
ηλεκτρονικών δημοπρασιών και σε ετήσια πλέον βάση - 
περίοδο αναφοράς μετατρέπει το θεσμό των δημοπρα¬ 
σιών από μία συγκυριακή σε μία κύρια πηγή προμήθει¬ 
ας για τους πελάτες και κυρίως τους ανταγωνιστές της 
ΔΕΠΑ και ενισχύει έτι περαιτέρω την αποτελεσματικό¬ 
τερη λειτουργία του εν λόγω συστήματος, τη διεύρυνση 
της συμμετοχής επιχειρήσεων σε αυτές, ενόψει και της 
προβλεπόμενης σταδιακής θεσμοθέτησης της πλήρους 
δυνατότητας επιλογής προμηθευτή από όλους τους κα¬ 
ταναλωτές φ.α, τη βελτιστοποίηση των πηγών προμή¬ 
θειας φ.α. των πελατών και την ανάπτυξη ανταγωνιστών 
στην αγορά προμήθειας φ.α. μέσω της πρόσβασής τους 
σε ένα ευέλικτο συνολικό χαρτοφυλάκιο προμήθειας 
φ.α. Η διάθεση στις ετήσιες δημοπρασίες του 50% της 
συνολικής προς διάθεση μέσω δημοπρασιών ποσότητας 
φ.α. και η μετακύλιση τυχόν αδιάθετων ποσοτήτων στις 
βραχυχρόνιες τριμηνιαίες δημοπρασίες διαμορφώνουν 
συνθήκες για την ανάπτυξη ρευστότητας στην αγορά 
φ.α. Περαιτέρω, τα χαρακτηριστικά των σχεδιαζόμενων 
ετήσιων δημοπρασιών, όπως η έγκαιρη διάθεσή τους 
πριν οι πελάτες της ΔΕΠΑ υποβάλλουν τις δηλώσεις ΕΣΠ, 
ο επιμερισμόςτης δημοπρατούμενης ποσότητας σε με¬ 
γαλύτερο αριθμό μεριδίων (πρόβλεψη που επιπροσθέ- 
τως αποβλέπει στην προσέλκυση πελατών μικρότερου 
μεγέθους), η παράδοση της προς διάθεση ποσότητας 
στο ΕΣΠ είτε ισοκατανεμημένης είτε με διακύμανση της 
ημερήσιας ποσότητας εντός συγκεκριμένων ορίων και η 
μη κατάθεση εγγυητικής επιστολής καλής εκτέλεσης σε 
περίπτωση που έχει ήδη κατατεθεί εγγυητική επιστολή 
στο πλαίσιο της σύμβασης πελάτη - ΔΕΠΑ, εξυπηρετούν 
πρωτίστωςτο βέλτιστο προγραμματισμό από μέρους των 
πελατών στη βάση των πραγματικών αναγκών τους και 
διευκολύνουν σημαντικά την αποτελεσματικότερη δια¬ 
χείριση των συμβατικών τους δεσμεύσεων με τη ΔΕΠΑ, 
ως προς τις οποίες εξακολουθούν να ισχύουν οι ρυθμίσεις 
ευελιξίας της υπ'αριθμ. 551Λ/ΙΙ/2012 απόφασης, όπως το 
όριο μεταβολής ΕΣΠ κατά 5% για πελάτες με διάρκεια 
σύμβασης που επεκτείνεται πέραν της 31.12.2014 [βλ. 
δέσμευση 2]. Αντίστοιχα χαρακτηριστικά υιοθετούνται 
και για τις τριμηνιαίες δημοπρασίες (επιμερισμός δη¬ 
μοπρατούμενης ποσότητας σε 50.000 μερίδια αντί για 
10.000, διεξαγωγή τριμηνιαίων δημοπρασιών εντός του 
μήνα που προηγείται της έναρξης του εκάστοτε τριμήνου 
αναφοράς) [για το ζήτημα των εγγυητικών επιστολών 
βλ. ανωτέρω]. Η διαμόρφωση της τιμής εκκίνησης στη 
βάση του μεσοσταθμικού κόστους προμήθειας της ΔΕΠΑ 
και του πραγματικού διαχειριστικού της κόστους, λαμ- 
βανομένων υπόψη προϋπολογιστικά τυχόν αιτημάτων 
αναθεώρησης των τιμών προμήθειας, και ο έλεγχος και η 
πιστοποίησή της από τη ΡΑΕ ενισχύουν την εμπιστοσύνη 
των συμμετεχόντων στις δημοπρασίες.Τέλος, η διάθεση 
των κατακυρωθεισών μέσω δημοπρασιών ποσοτήτων 


φ.α. στο ΕΣΔ διασφαλίζει την ίση μεταχείριση συμμετε¬ 
χόντων στις δημοπρασίες ανεξαρτήτως του τύπου της 
σύμβασης πώλησης φ.α. (με ή χωρίς μεταφορά), που 
έχουν συνάψει με τη ΔΕΠΑ. 

Ειδικά, οι ρήτρες αναθεώρησης αναφορικά με την 
επαύξηση των ποσοτήτων φ.α. που διατίθενται στις δη¬ 
μοπρασίες (αφενός από 50 σε 60% στις ετήσιες δημοπρα¬ 
σίες και αφετέρου αύξηση συνολικά διατιθέμενης στις 
δημοπρασίες ποσότητας, σήμερα στο επίπεδο του 10% 
της συνολικής ποσότητας φ.α. που η ΔΕΠΑ διέθεσε στους 
πελάτες της κατά το προηγούμενο ημερολογιακό έτος) 
καθώς και τη διάθεση νέων προϊόντων (π.χ. μηναίων, ημε¬ 
ρήσιων) ή/ και τον επανασχεδιασμό υφιστάμενων προϊ¬ 
όντων, με στόχευση συγκεκριμένες κατηγορίες πελατών, 
ιδίως τους προμηθευτές, επιτρέπουν την ικανοποίηση 
της πιθανολογούμενης αύξησης της ζήτησης φ.α. μέσω 
δημοπρασιών λόγω των δρομολογημένων αλλαγών στο 
νομοθετικό πλαίσιο περί πλήρους δυνατότητας επιλογής 
προμηθευτή από όλους τους καταναλωτές και αποβλέ¬ 
πουν στην παροχή ακόμα μεγαλύτερης ρευστότητας 
στην αγορά φ.α, στη διαμόρφωση προϊόντων που θα εξυ¬ 
πηρετούν τις ανάγκες των πελατών σε καθημερινή βάση 
και στην ανάπτυξη ανταγωνιστών μέσω πρόσβασης σε 
ένα ευέλικτο συνολικό χαρτοφυλάκιο προμήθειας φ.α. 

Εν κατακλείδι, τα ανωτέρω αναλυτικά αναφερόμενα 
συνηγορούν, εν προκειμένω, υπέρ της μεταρρύθμισης 
της τρίτης δέσμευσης της υπ' αριθμ. 551 Λ/ΙΙ/2012 από¬ 
φασης της Επιτροπής. Με τη σχετική αυτή απόφαση, 
δυνάμει του άρθρου 25 παρ. 6 του ν. 3959/2011, η Ε.Α. 
αποδέχεται και καθιστά υποχρεωτική για τη ΔΕΠΑ την 
προαναφερόμενη πρόταση τροποποίησης της τρίτης 
δέσμευσης της υπ' αριθμ. 551 Λ/ΙΙ/2012 απόφασης που 
έχει αναλάβει, προκειμένου να βελτιωθεί η λειτουργία 
του εν λόγω συστήματος ηλεκτρονικών δημοπρασιών 
και να διευρυνθεί η συμμετοχή επιχειρήσεων σε αυτές, 
με έμφαση τους προμηθευτές. 

ΓΙΑ ΤΟΥΣ ΑΟΓΟΥΣ ΑΥΤΟΥΣ 

Η Επιτροπή Ανταγωνισμού σε Ολομέλεια, σε φανερή 
ψηφοφορία, αποφάσισε ομοφώνως και 

Α. Αποδέχεται πρόταση της Δημόσιας Επιχείρησης 
Αερίου Ανώνυμη Εταιρία (ΔΕΠΑ Α.Ε.) για τροποποίηση 
της τρίτης δέσμευσης που υιοθετήθηκε με την υπ' αριθ. 
551 Λ/ΙΙ/2012 απόφαση της Επιτροπής Ανταγωνισμού και 
συγκεκριμένα για τροποποίηση των παραμέτρων και του 
τρόπου λειτουργίας του προγράμματος διάθεσης ποσο¬ 
τήτων φυσικού αερίου μέσω ηλεκτρονικών δημοπρασι¬ 
ών, ως ακολούθως: 

Αναφορικά με τη διάθεση ποσοτήτων φ.α. σε ετήσια 
βάση (ετήσιες δημοπρασίες) 

1. Προκειμένου να παρασχεθεί σε Πελάτες και σε Προ¬ 
μηθευτές (όπως εκάστοτε ορίζονται από τη σχετική νο¬ 
μοθεσία) η δυνατότητα διαμόρφωσης ενός ευέλικτου 
συνολικού χαρτοφυλακίου προμήθειας, πέραν των δη¬ 
μοπρασιών σε τριμηνιαία βάση που διενεργούνται έως 
σήμερα, η ΔΕΠΑ δεσμεύεται να διαθέτει στο πλαίσιο των 
ηλεκτρονικών δημοπρασιών που υιοθετήθηκαν με την 
υπ'αριθμ. 551 Λ/ΙΙ/2012 Απόφαση της Ε.Α. ποσότητες φ.α. 
και σε ετήσια βάση, ήτοι με χρόνο απορρόφησης το ένα 
ημερολογιακό έτος (εφεξής «ετήσιες δημοπρασίες»), 

2. Οι ετήσιες δημοπρασίες θα διεξάγονται το αργότερο 

μέχρι τη 15η Οκτωβρίου κάθε έτους, και σε κάθε περί¬ 
πτωση σε χρόνο πριν τις δηλώσεις προς τη ΔΕΠΑ των 
Ετήσιων Συμβατικών Ποσοτήτων, ώστε να παρέχεται σε 
κάθε Πελάτη ή/και Προμηθευτή η δυνατότητα καλύτε¬ 
ρης διαχείρισης των συμβατικών του δεσμεύσεων. Για 
πελάτες με διάρκεια σύμβασης που επεκτείνεται πέραν 
της 31/12/14 ισχύει το όριο της μεταβολής των Ετήσιων 
Συμβατικών Ποσοτήτων κατά 5%, σύμφωνα με την υπ' 
αριθμ. 551Λ/ΙΙ/2012 Απόφαση της Ε.Α. 

3. Η ΔΕΠΑ δεσμεύεται να προβεί άμεσα στις αναγκαίες 
προετοιμασίες και να διεξαγάγει την πρώτη ετήσια δη¬ 
μοπρασία μέχρι τη 15η Οκτωβρίου 2014. Στην εν λόγω 
δημοπρασία η ΔΕΠΑ θα διαθέσει το 50% της προς δη- 
μοπράτηση το έτος 2015 ποσότητας φ.α. επί τη βάση 
της εκτιμώμενης ετήσιας κατανάλωσης φ.α. του έτους 
2014. Κατά τον ίδιο τρόπο θα διενεργούνται οι ετήσιες 
δημοπρασίες κατά τα επόμενα έτη. 

4. Οι ποσότητες φ.α. που τυχόν δεν διατεθούν μέσω 
της εκάστοτε ετήσιας δημοπρασίας, καθώς και η υπό¬ 
λοιπη πέραν του ανωτέρω ποσοστού ποσότητα της συ¬ 
νολικής ετήσιας ποσότητας φ.α. προς δημοπράτηση θα 
διατίθενται αντίστοιχα επιμεριζόμενες στις τριμηνιαίες 
δημοπρασίες που θα έπονται, κατά τη διάρκεια του έτους 
αναφοράς. 

5. Με γνώμονα την εξέλιξη της ζήτησης των Π ρομηθευ- 
τών και Πελατών για τα προϊόντα των δημοπρασιών ενό- 
ψει και της πλήρους δυνατότητας επιλογής Προμηθευτή 
από όλους τους καταναλωτές φ.α, θα εξετασθεί από την 
Ε.Α. μετά από σχετική πρόταση της ΔΕΠΑ: 

(α) η δυνατότητα αύξησης της ποσότητας που θα δια¬ 
τίθεται στις ετήσιες δημοπρασίες τουλάχιστον στο 60% 
των συνολικά προς δημοπράτηση κατ'έτος ποσοτήτων 
φ.α. και 

(β) η σταδιακή αύξηση των συνολικά διαθέσιμων στις 
δημοπρασίες ποσοτήτων πέραν του ποσοστού 10% της 
συνολικής ποσότητας που η ΔΕΠΑ προμήθευσε τους 
Πελάτες της κατά το προηγούμενο ημερολογιακό έτος, 
που διατίθεται σήμερα στις δημοπρασίες, ενόψει και της 
δέσμευσης που ήδη ανέλαβε η ΔΕΠΑ για διάθεση μέσω 
της Ενιαίας Αγοράς Φυσικού Αερίου (ΕΑΦΑ), όταν και 
υπό όποια μορφή αυτή τελικά συσταθεί, ποσότητας φ.α. 
τουλάχιστον ίσης με την προβλεπόμενη στην υπ' αριθμ. 
551 /λ/ΙΙ/2012 Απόφαση της Ε.Α. 

Αναφορικά με την κατάτμηση των δημοπρατούμενων 
ποσοτήτων 

6. Με στόχο το βέλτιστο προγραμματισμό των πελα¬ 
τών στη βάση των πραγματικών αναγκών τους, ο οποίος 
σχετίζεται και με θέματα σχετικά με τις ρήτρες αγοράς 
ανεξαρτήτως παραλαβής (ΐθΚθ-ΟΓ-ρθγ) ως προς τις κατα- 
κυρωθείσες ποσότητες, αλλά και την προσέλκυση Πελα¬ 
τών μικρότερου μεγέθους, η εκάστοτε δημοπρατούμενη 
ποσότητα (σε τριμηνιαία ή ετήσια βάση) θα επιμερίζεται 
εφεξής σε 50.000 μερίδια, αντί των 10.000 μεριδίων που 
προβλέφθηκαν στη συνεδρίαση της 17ης Δεκεμβρίου 
2013, με την εξαίρεση της τελευταίας τριμηνιαίας δημο¬ 
πρασίας του έτους 2014 (με χρόνο απορρόφησης το τε¬ 
λευταίο τρίμηνο του εν λόγω έτους) η οποία θα διεξαχθεί 
με βάση τα μέχρι τη δημοσίευση του παρόντος ισχύοντα. 

Αναφορικά με τη διαμόρφωση και πιστοποίηση τιμής 
εκκίνησης δημοπρατούμενων ποσοτήτων 


7. Σύμφωνα με την υπ'αριθ. 551 Λ/ΙΙ/2012 Απόφαση 
της Ε.Α, η τιμή εκκίνησης των δημοπρασιών (ετησίων και 
τριμηναίων) θα αντικατοπτρίζει το μεσοσταθμικό κόστος 
προμήθειας του μίγματος αερίου που εισάγεται από τη 
ΔΕΠΑ βάσει των μακροχρονίων συμβάσεων προμήθει¬ 
ας (συμπεριλαμβανομένων των χρεώσεων χρήσης των 
σημείων εισόδου του ΕΣΦΑ που θα επιβάλλει ο ΔΕΣΦΑ), 
καθώς και το εκάστοτε πραγματικό διαχειριστικό κόστος 
της ΔΕΠΑ 1 . 

8. Η ΡΑΕ θα ελέγχει και θα πιστοποιεί την τιμή εκκίνη¬ 
σης των δημοπρασιών (τριμηνιαίων και ετήσιων) που 
θα ανακοινώνεται στους συμμετέχοντες, με βάση την 
εγκεκριμένη μεθοδολογία διαμόρφωσης τιμής σύμφωνα 
με τα ανωτέρω. 

Αναφορικά με το συνυπολογισμό τυχόν αιτημάτων αύ¬ 
ξησης/μείωσης των τιμών προμήθειας της ΔΕΠΑ 

9. Επί του παρόντος, η ΔΕΠΑ κατά τη διαμόρφωση της 
ως άνω τιμής εκκίνησης θα λαμβάνει υπόψη προυπολογι- 
στικά (θχ θιίϊθ), όπως ήδη προβλέπεται 2 , τυχόν αιτήματα 
των προμηθευτών της ή, αντιστοίχως, της ίδιας προς τους 
προμηθευτές της για αναθεώρηση των τιμών προμήθειας. 
Στο βαθμό, ωστόσο, που αυτό καταστεί σκόπιμο και δυ¬ 
νατό στο μέλλον, με γνώμονα τις προοπτικές και εξελίξεις 
της αγοράς και το βαθμό ανταπόκρισης των Πελατών και 
των Προμηθευτών στις δημοπρασίες, η Ε.Α. θα επανεξε¬ 
τάσει τη δυνατότητα απάλειψης της ανωτέρω πρόβλεψης 
(δηλαδή, της μη λήψης υπόψη των σχετικών αιτημάτων 
αύξησης ή μείωσης των τιμών προμήθειας κατά τη δια¬ 
μόρφωση της τιμής εκκίνησης), στη βάση σχετικής πρότα¬ 
σης της ΔΕΠΑ. Η εν λόγω πρόταση θα δύναται να λαμβάνει 
υπόψη και τον όποιο τυχόν σχετικό κίνδυνο της ΔΕΠΑ. 

Αναφορικά με την παράδοση δημοπρατούμενων πο¬ 
σοτήτων στο Εικονικό Σημείο Δηλώσεων 

10. Με στόχο την περαιτέρω μείωση της εξάρτησης 
των Πελατών από τη ΔΕΠΑ και την ίση μεταχείριση των 
συμμετεχόντων στις δημοπρασίες ανεξαρτήτως του 
τύπου της Σύμβασης Πώλησης φ.α. που συνάπτουν με 
τη ΔΕΠΑ (με ή χωρίς την υπηρεσία μεταφοράς), η ΔΕΠΑ 
δεσμεύεται να διαθέτει όλες τις κατακυρωθείσες μέσω 
δημοπρασιών (ετήσιων ή τριμηνιαίων) ποσότητες φ.α. 
που παραδίδονται από 1.1.2015 στο Εικονικό Σημείο 
Δηλώσεων (ΕΣΔ) του ΕΣΦΑ και μόνο. 


1 Κατά τα προβλεπόμενα στη συνεδρίαση της 17 πς Δεκεμ¬ 
βρίου 2013, το όποιο διαχειριστικό κόστος δεν μπορεί να 
υπερβαίνει το τυχόν σταθερό και μεταβλητό κόστος που 
πράγματι φέρει η ΔΕΠΑ για τη διενέργεια των ηλεκτρονι¬ 
κών δημοπρασιών και δεν συμπεριλαμβάνει οποιοδήποτε 
κόστος σχετικό με τη λειτουργία μόνιμων δομών της ΔΕΠΑ 
με αντικείμενο εργασιών την προμήθεια και/ ή διαχείριση 
των μακροχρόνιων συμβάσεων φυσικού αερίου. 

2 Ήδη στη συνεδρίαση της 1 7 ης Δεκεμβρίου 2013 αποφασί- 
σθηκε ότι εφεξής κατά τον υπολογισμό του μεσοσταθμι- 
κού κόστους προμήθειας του μίγματος αερίου που εισάγε- 
ται από τη ΔΕΠΑ ΑΕ βάσει των μακροχρόνιων συμβάσεων 
προμήθειας και συνακόλουθα της τιμής εκκίνησης, δέον 
να λαμβάνονται υπόψη προϋπολογιστικά κατά αντίστοι¬ 
χο τρόπο και μεθοδολογία τόσο τα αιτήματα των προμη¬ 
θευτών της για αύξηση των τιμών προμήθειας όσο και τα 
αιτήματα της ΔΕΠΑ ΑΕ για μείωση αυτών. 

11. Η κατακυρωθείσα ανά συμμετέχοντα ποσότητα θα 
παραλαμβάνεται στο ΕΣΔ ισοκατανεμημένη σε όλο το 
χρονικό διάστημα αναφοράς της δημοπρασίας. Εναλ¬ 
λακτικά της ανωτέρω πρόβλεψης παραλαβής με ισοκα¬ 
τανομή, η ΔΕΠΑ δεσμεύεται, για την παραλαβή της κα- 
τακυρωθείσας ποσότητας στο ΕΣΔ, να παρέχει επιπλέον 
στους Πελάτες, κατ'επιλογήν τους και χωρίς επιβάρυνση 
στην τιμή εκκίνησης της δημοπρασίας έναντι της ισο- 
κατανεμημένης ποσότητας, τη δυνατότητα η ημερήσια 
ποσότητα προς απορρόφηση να κυμαίνεται εντός των 
ακόλουθων ορίων: 

• Ελάχιστη ημερήσια ποσότητα προς απορρόφηση ίση 
με 0 Μννά 

• Μέγιστη ημερήσια ποσότητα προς απορρόφηση ίση 
με το 125% της μέσης ημερήσιας ποσότητας της κατακυ- 
ρωθείσας ποσότητας, όπως αυτή (ενν. η μέση ημερήσια 
ποσότητα) προκύπτει απάτην κατακυρωθείσα ποσότητα 
διά του αριθμού των ημερών της περιόδου αναφοράς. 

12. Οι συμμετέχοντες στις ετήσιες και τριμηνιαίες δημο¬ 
πρασίες θα δεσμεύονται να παραλάβουν και να πληρώ¬ 
σουν, ή αν δεν παραλάβουν εντός του χρόνου αναφοράς 
να πληρώσουν, το τίμημα για το σύνολο της κατακυρω- 
θείσας σ' αυτούς ποσότητας (ρήτρα αγοράς ανεξαρτήτως 
παραλαβής/ ΐ3ΐ<θ-0Γ-ρ3γ). 

Αναφορικά με την ημερομηνία διεξαγωγής τριμηνιαίων 
δημοπρασιών 

13. Η ΔΕΠΑ δεσμεύεται να διεξάγει εφεξής τις τριμη¬ 
νιαίες δημοπρασίες εντός του μήνα που προηγείται της 
έναρξης του εκάστοτε τριμήνου αναφοράς, ώστε να καθί¬ 
σταται δυνατή η απορρόφηση των κατακυρωθεισών πο¬ 
σοτήτων από την πρώτη ημέρα του τριμήνου αναφοράς. 

Αναφορικά με την εγγυητική επιστολή καλής εκτέλεσης 

14. Σε αντιστοιχία με τη δέσμευσή της περί κατάργησης 
στο πλαίσιο των τριμηνιαίων δημοπρασιών της υποχρέ¬ 
ωσης κατάθεσης εγγυητικής επιστολής καλής εκτέλεσης 
στην περίπτωση συμμετεχόντων Πελατών με μη ληξι¬ 
πρόθεσμες ή ρυθμισμένες οφειλές, οι οποίοι έχουν κα¬ 
ταθέσει ήδη εγγυητική επιστολή κατά τις προβλέψεις της 
Σύμβασης Πώλησης φ.α. με τη ΔΕΠΑ (τροποποίηση που 
έγινε δεκτή κατά τη συνεδρίασης της 17ης Δεκεμβρίου 
2013), η ΔΕΠΑ δεσμεύεται να μην απαιτεί στις ετήσιες 
δημοπρασίες την κατάθεση εγγυητικής επιστολής καλής 
εκτέλεσης από τους συμμετέχοντες, εφόσον οι τελευ¬ 
ταίοι έχουν ήδη καταθέσει εγγυητική επιστολή κατά τις 
προβλέψεις της Σύμβασης Πώλησης φ.α. με τη ΔΕΠΑ, σε 
ύψος τέτοιο που να καλύπτει και τις κατακυρωθείσες στη 
δημοπρασία ποσότητες και για όσο χρόνο αυτή δεν έχει 
λήξει. Σε διαφορετική περίπτωση, η ΔΕΠΑ ζητά την κα¬ 
τάθεση συμπληρωματικής ή νέας εγγυητικής επιστολής 
για την κατακυρωθείσα ποσότητα. 

Αναφορικά με την προσφορά περισσότερων ή/και δι¬ 
αφοροποιημένων προϊόντων μέσω των ηλεκτρονικών 
δημοπρασιών 


15. Στο βαθμό που αυτό καταστεί σκόπιμο και αναγκαίο 
στο μέλλον για την παροχή έτι μεγαλύτερης ρευστότη¬ 
τας στην αγορά φ.α. και την ανάπτυξη εναλλακτικών και 
αξιόπιστων πηγών προμήθειας φ.α, και με γνώμονα τις 
προοπτικές και εξελίξεις της αγοράς φ.α. και το βαθμό 
ανταπόκρισης των Πελατών και των Προμηθευτών στις 
δημοπρασίες, η Ε.Α. θα εξετάσει επίσης: 

• Τη δυνατότητα διάθεσης βραχυπρόθεσμων προϊό¬ 
ντων σε μηνιαία ή/και ημερήσια βάση από τη ΔΕΠΑ στο 
πλαίσιο των ηλεκτρονικών δημοπρασιών. Κατά το σχεδία¬ 
σμά των εν λόγω προϊόντων θα συνεκτιμηθούν η ύπαρξη 
και ο βαθμός ωρίμανσης του κόμβου συναλλαγών φ.α. 
με βάση τις σχετικές αναφορές του αρμόδιου φορέα λει¬ 
τουργίας του και η τυχόν αναπροσαρμογή του σχετικού 
νομοθετικού πλαισίου προς την κατεύθυνση κυρίως της 
απλοποίησης της διαδικασίας και περιορισμού των συμ¬ 
βατικών προαπαιτούμενων. 

• Τη δυνατότητα (επανα)σχεδιασμού προϊόντων στη 
βάση των ιδιαίτερων χαρακτηριστικών και αναγκών κάθε 
κατηγορίας συμμετέχοντος στις δημοπρασίες (Προμη¬ 
θευτές, Πελάτες), με στόχο ιδίως την ανάπτυξη ανταγω¬ 
νιστών στην αγορά φ.α. μέσω της πρόσβασής τους σε 
ένα ευέλικτο συνολικό χαρτοφυλάκιο προμήθειας φ.α. 
Στο πλαίσιο αυτό, θα εξεταστεί ιδίως η πρόταση της ΡΑΕ 
και της ΔΕΠΑ περί ενδεχόμενης συμμετοχής μόνο Προ¬ 
μηθευτών στις ετήσιες δημοπρασίες. 

16. Η Επιτροπή Ανταγωνισμού στο πλαίσιο της αυτε- 
πάγγελτης έρευνας ως προς τη συμμόρφωση της ΔΕΠΑ 
στο σύνολο των αναληφθεισών με την υπ' αριθ. 551/ 
νΐΙ/2012 απόφασή της δεσμεύσεων, η οποία αποφασί- 
στηκε στην από 17η Δεκεμβρίου 2013 συνεδρίασή της, 
θα συνεργαστεί με την ΡΑΕ για τον έλεγχο της μεθοδολο¬ 
γίας που ακολούθησε η ΔΕΠΑ κατά τον προσδιορισμό της 
τιμής εκκίνησης όλων των διενεργηθεισών δημοπρασιών 
από το Δεκέμβριο του 2012 έως και τον Απρίλιο του 2014 
και θα εξακολουθήσει να παρακολουθεί στενά και εφεξής 
το θέμα της λειτουργίας του κλάδου της ενέργειας. 

Β. Οι ως άνω δεσμεύσεις καθίστανται υποχρεωτι¬ 
κές για την εν λόγω επιχείρηση (άρθρο 25 παρ. 6 του 
ν. 3959/2011). 

Γ. Σε περίπτωση παράλειψης συμμόρφωσης με τις ως 
άνω αναληφθείσες δεσμεύσεις, οι οποίες έχουν κατα¬ 
στεί υποχρεωτικές, η Επιτροπή Ανταγωνισμού δύναται 
να επιβάλει τα πρόστιμα που προβλέπονται στο άρθρο 
25 παρ. 1 περιπτ. δ) και στ) και παρ. 2 περιπτ. α) και β) 
του ν. 3959/2011. 

Η απόφαση εκδόθηκετην 14η Ιουλίου 2014. 

Η απόφαση να δημοσιευθεί στην Εφημερίδα της Κυ- 
βερνήσεως σύμφωνα με το άρθρο 27 του ν. 3959/2011 
(ΦΕΚΑ' 93). 

